Samfylkingin bætir við sig tæpum tveimur prósentustigum af fylgi milli mánaða og nýtur nú stuðnings 14,4 prósent kjósenda . Vinstri græn tapa á hinn boginn tæplega þremur prósentustigum af fylgi og myndu fá 11,3 prósent atkvæða ef kosið væri í dag . Framsóknarflokkurinn tapar líka tveimur prósentustigum og mælist með 7,7 prósent fylgi . Sjálfstæðisflokkurinn er sem fyrr stærsti flokkur landsins með 22,1 prósent fylgi , sem er lítið eitt meira en flokkurinn mældist með í lok síðasta mánaðar . Píratar mælast með jafn mikið fylgi og Samfylkingin , eða 14,4 prósent , og saman eru þeir tveir flokkar næst stærstir í íslenska stjórnmálaflokkalitrófinu samkvæmt könnuninni . Auglýsing Miðflokkurinn haggast vart í fylgi þrátt fyrir að hafa nánast átt stjórnmálasviðið undanfarnar vikur með málþófi gegn þriðja orkupakkanum og andstöðu í málum eins og breytingum á lögum um þungunarrof , gegn tilurð ráðgjafastofu innflytjenda , hlutleysi gagnvart frumvarpi um lækkun virðisaukaskatts á tíðarvörur og nú síðast vegna athugasemda við frumvarp um kynrænt sjálfræði . Alls segjast 10,6 prósent að þeir styðji flokkinn nú . Viðreisn bætir við sig fylgi á milli kannanna og mælist ný með 9,5 prósent stuðning en Flokkur fólksins yrði nokkuð frá því að ná inn manni ef kosið væri í dag með 4,2 prósent . Sem stendur mælist Sósíalistaflokkur Íslands með meira fylgi , eða 4,4 prósent . Alls mælist stuðningur við ríkisstjórnina 40,2 prósent og hefur ekki mælst minni síðan í nóvember 2018 , þegar hann fór undir 40 prósent . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .